Folketing
2005-12-13

Tak, hr. formand. Vi har ikke fået det notat, vi bad om, så det må vi jo følge op på for at få et svar drevet ud af det. Men det er da utroligt, man ikke kan få et notat om, hvad de økonomiske konsekvenser vil være for den langsigtede ulandsbistand, når regeringen så friskt og frejdigt siger, at der ikke er noget problem i at samle de her penge ind. Man står lidt i sådan en blandet situation her, for man kunne så vælge at stemme for den her marginale forbedring – og det er som at sætte et plaster på et åbent benbrud. Det har en samlet opposition i det her Folketing valgt ikke at gøre. Vi vil til tredjebehandlingen af det her forslag undlade at stemme.